
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8056-9/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. június 12.
Előterjesztést véleményezi: PTÜB
Döntés módja: nyílt szavazás, minősített szótöbbség 
Mellékletek: rendelettervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2014. június 19-én tartandó munkaterv szerinti ülésére

9. napirendhez

Tárgy: A mezei őrszolgálat létesítéséről és működéséről szóló rendelet módosítása
Tisztelt Képviselő-testület!
A Képviselő-testület döntése alapján 2 fővel idén februártól településünkön is megkezdte működését a mezei őrszolgálat. Az eddigi néhány hónap tapasztalatai jók, voltak már sikeres akciók, és a rendőrséggel is jó az együttműködés.

Vélhetően állami szinten is úgy értékelik, hogy fontos szerepe van az intézménynek a közrend és közbiztonság fenntartásában, mivel ez év áprilisában az eddigi 60.000 Ft/fő/hó támogatásról 90.000 Ft/fő/hó támogatásra emelték az őrszolgálat működtetéséhez igénybe vehető támogatás összegét, amit álláspontom szerint érvényesítenünk kell a földhasználók felé, az alábbiak szerint:
A fentiek alapján tehát éves szinten 2.160.000 Ft összegű támogatásra számíthatunk, és mindeközben lettek adataink a működtetés bekerülési költségeiről is, ami éves szinten (a 4 évente visszatérő munkaruha stb. költségeket időarányos beszámításával) várhatóan 5,6 millió Ft-ot tesz majd ki.
A különbözet tehát 3.440.000 Ft, amit a mezőőri járulék hivatott fedezni. A sülysápi 3000 ha területre vetítve, kb. 80 %-os fizetési hajlandóság figyelembe vétele mellett ez 1.433 Ft/ha/év összeget eredményez.

Ennek alapján javaslom a korábban megállapított 2.000 Ft/ha helyett 1.500 Ft/ha-ban megállapítani a mezőőri járulék éves összegét.
Kérem az előterjesztés szíves megtárgyalását.

Sülysáp, 2014. június 12.

Horinka László s.k.


polgármester

Sülysáp Város Önkormányzata Képviselő-testületének

…/2014. (...) önkormányzati rendelete

a mezei őrszolgálat létesítéséről és működéséről szóló 16/2013. (XI. 26.) önkormányzati rendelet módosításáról
Sülysáp Város Önkormányzatának Képviselő-testülete az Alaptörvény 32. Cikk (2) bekezdésével, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésével, valamint a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19. § (1) bekezdésével kapott felhatalmazással, illetve feladatkörében eljárva a következőket rendeli el:

A mezei őrszolgálat létesítéséről és működéséről szóló 16/2013. (XI. 26.) önkormányzati rendelet 4. § (2) bekezdésében a „2000” szövegrész helyébe az „1500” szövegrész lép.
E rendelet a kihirdetését követő napon lép hatályba, azonban rendelkezéseit 2014. január 1-jétől visszamenőlegesen kell alkalmazni.

Sülysáp, 2014. június 19.

Horinka László
Tóth Krisztina

jegyző

